Akephorus

Akephorus er en slekt av billene i delgruppen (underfamilien) graveløpere (Scaritinae) i familiegruppen løpebiller.

Utseende 
Middelsstore (6-7 millimeter), avlange, halvmatte, brunrøde løpebiller. Pronotum og dekkvingene er rundede hver for seg, overflatisk kan billene minne vagt om maur. Antennene er omtrent så lange som hode + pronotum og perlekjede-formede. Hodet har middelsstore kjever og fasettøyne. Pronotum er rundet og hvelvet, omtrent så langt som bredt, med en fin midtfure. Kroppen er tydelig innsnevret mellom pronotum og dekkvinger. Dekkvingene er rundede og hvelvede med fine punkstriper.

Levevis 
Artene lever på sandete havstrender der de graver i sanden rundt flomålet.

Utbredelse 
Slekten er utbredt langs vestkysten av Nord-Amerika, fra det sørlige British Columbia i nord til California i sør.

Systematisk inndeling 

 ordenen biller, Coleoptera Linnaeus, 1758
 underordenen Adephaga Schellenberg, 1806
 overfamilien løpebiller og vannkalver, Caraboidea Latreille, 1802
 familien   løpebiller, Carabidae Latreille, 1802
 underfamilie graveløpere Scaritinae Bonelli, 1810
 stammen Dyschiriini W. Kolbe, 1880 
 slekten Akephorus LeConte, 1851
 Akephorus marinus Leconte, 1852
 Akephorus obesus (LeConte, 1866)

Eksterne lenker 
 bugguide.net - bildedatabase over nordamerikanske insekter
 
 

Graveløpere
Biller formelt beskrevet i 1851
Dyr formelt beskrevet av John Lawrence LeConte